Som noget usædvanligt nævnes [[Roskilde]]s [[biskop]] [[Jens Andersen Lodehat]] ved tre lejligheder ([[1419]], [[1421]] og [[1423]]) Danmarks riges øverste kansler (''summus cancellarius regni nostri Dacie'', ''Rigens i Danmark øverste Kansler'' og ''des riikes to Dennemarken ouerste kentzeler''). Samme titel dukkede senere kortvarigt op i forbindelse med to biskopper i Roskilde: [[Johan Jepsen Ravensberg]] (kaldes en enkelt gang i [[1510]] ''supremus cancellarius regni nostri Daciæ'') og [[Joachim Rønnow]] (''magnus cancellarius'' og ''archicancellarius''). Jens Andersen Lodehat omtales også med en usædvanlig titel, da han [[1413]]-[[1414]] kaldes ''cancellarius regni Dacie'', altså "Danmarks riges kansler", men tydeligvis ikke i betydningen rigskansler.
Titler Politik Samfund Politiske_embeder